इलाहाबाद। उत्तर प्रदेश के इलाहाबाद में दलित छात्र की पिटाई का मामला सुर्खियों में आ गया है। छात्र ने अस्पताल में दम तोड़ दिया है। छात्र को पीटने वाले युवकों को सीसीटीवी कैमरे में घटना को अंजाम देते देखा गया है। दरअसल शुक्रवार रात कटरा स्थित कालका रेस्टोरेंट में दिलीप सरोज नाम का छात्र भोजन करने के लिये गया था। उसी दौरान कार से पहुंचे हमलावर ने दिलीप की जमकर पिटाई कर दी। घायल अवस्था में दिलीप को इलाज के लिये अस्पताल में भर्ती कराया गया जहां वह कोमा में चला गया। रविवार की सुबह इलाज के दौरान दिलीप ने दम तोड़ दिया।